**НЧ ‘’ Народна просвета-1908 ‘’**

с..Смоляновци ,обл. Монтана, ул.’’.Г.Димитров’’№ 38

**О Т Ч Е Т**

**за дейността на НЧ „Народна просвета – 1908” с. Смоляновци през 2019 година**

Читалищното настоятелство при НЧ” Народна просвета-1908” предоставя този отчет за дейността си през отчетния период 2017 – година с цел постигане на максимална публичност, прозрачност и открит диалог с гражданите и обществените организации. Основните цели на нашето читалище се заключават в издигане културното ниво на дейностите в общината и по конкретно в селото, както и да създава ползи за обществото , изразяващи се в :

1. Развитие и обогатяване на културния живот, социалната и образователната дейност в населеното място, където осъществяват дейността си.
2. Запазване на обичайте и традициите на българския народ.
3. Разширяване на знанията на гражданите и приобщаването им към ценностите и постиженията на науката, изкуството и културата;
4. Осигуряване на достъп до информация.
5. Насърчаване и усъвършенстване на творческите възможности и талант през отчетния период.

През изтеклата година читалище ,, Народна просвета-1908’’ с. Смоляновци работеше в следните направления :

а /обучение на деца, младежи и възрастни;

в/ изява на деца, младежи и възрастни в клубове и състави за автентичен фолклор;

г/ културни изяви за младежи и възрастни;

д/ социално слаби групи;

През 2019 г. в читалището функционираха следните самодейни състави и школи.

* **Фолклорен танцов състав за народни танци.**
* **Група за автентичен фолклор „ Огнени сърца „ която да изучава и популяризира местни нрави, обичаи и традиции**
* **Школа спортни танци**
* **Женски клуб**
* **Школа по изобразително и приложно изкуство**
* **Театрална група ,, Искра’’**
* **Младежки клуб**
* **Фитнес клуб**
* **Клуб ,, Приятели на книгата’’**

или с други думи сме обхванали почти целия спектър на любителско-творческа, клубна, кръжочна и образователна дейност.

Сред основните направления в традиционната читалищна работа за развитие и обогатяване на културния живот, опазване на обичайте и традициите и насърчаване на творческите възможности и талант, е създаването на условия за личностна изява на деца, младежи и възрастни хора.

**Изминалата година  бе успешна, въпреки сериозната финансова криза, която нямаше как да не се отрази на мероприятията и концертните изяви.**

**2019година**

1. **Годината започна с „Бабин ден” по стар стил на 21.01.2019г. посещение в Детската градина.**
2. **455години от рождението на астроном, физик и механик Галилео Галилей- презентация с ученици от 5 до 7 клас при ОУ ,, Васил Левски’’**
3. **19.02.2019г. 146г. от обесването на Васил Левски – презентация и кът в библиотеката.**

**4. На 1 март – ден на самодееца и Баба Марта самодейците при читалището посетиха всички хора в селото и вързаха мартеници изработени в кръжочния клуб по любителско творчество.**

**5. 141 год. от Освобождението на България от турско робство – витрина и кът в библиотеката.**

**6. Международен ден на детската книга – посещение в ДГ ,, Приказен свят’’ – презентация и четене на любими детски книжки.**

**7. Самодейци при читалището изнесоха кратка програма в с. Гаганица по случай празника на селото.**

**8. Лазаруване на самодейците при читалището със песни,танци и кошници в ръце обиколиха цялото село за здраве и берекет.**

**9. В седмица на четенето 22 до 25 04.2019г. ученици от ОУ ,, Васил Левски’’ посетиха библиотеката.**

**10. На 23.04.2019. – Световен ден на книгата и авторското право – презентация и награждаване за най- добър читател през 2018 годината съвместно с кметството.**

**11. На 25.04.2019г. посещение в детската градина по случай Великденските празници.**

**11 25.04.2019 г. – Самодейци при читалището посетиха с Горна Вереница в дом за възрастни хора с благотворителна цел.**

**12. 02.05.2019г. открит урок с ученици от 1 до 4 клас на тема ,, Легенда за Стовци’’**

**13. 15.05.2019г. Доброволецът към читалището Петър Ангелов изнесе лекция с ученици от 5 до 7 клас при училището на тема ,,Кой е Вълчан войвода, какво знаем за него’’.**

**14. Читалището съвместно с кметството организираха празника на детето 01.06.2019г. в центъра на селото. Рисунка на асфалта. Като председател на комисията г-н Борислав Иванов обяви наградите за 1,2 и трето място. Наградите бяха връчени от кмета на селото г-н Пламен Лилчов**

 **15. 02.06.2019г. – Ден на загиналите за свобода българи, ден на Ботев - поднасяне на цветя пред паметника в центъра на селото и кът в библиотеката.**

**16. 08.07.2019г. 142 г. от рождението на Елин Пелин – презентация с ученици от 8 до 12 клас.**

**17. Юли и август – Забавно лято в библиотеката: обучение на нови деца в танцов състав, модерни танци, приложно изкуство, открити уроци в ДГ ,, Приказен свят’’и следните инициативи: ,,Деца четат на деца’’ , ,, Библиотекар за една седмица’’ , ,, Учене през целия живот’’ , ,, Доброволчество’’ , Кампания ,, Дари книга’’ ,, Баби с внучета в библиотаката’’.**

**18. На 27.07.2019г. самодейци участваха във ,, Международен фестивал за автентичен фолклор’’ с. Дорково, общ. Ракитово.**

**19. На 17 и 18.08.2019г. съвместно с Община Монтана, Кметство Смоляновци и НЧ ,, Народна просвета – 1908’’ се проведе Трети Международен фолклорен фестивал ,, Ехо от Стовци’’. присъстваха 26бр. читалища и фолклорни групи от Сърбия,/с. Велики извор общ. Зайчар/. Самодейните състави при читалището заслужиха втора награда. Оркестър Видин, Сава Чиплич и оркестър Саки бенд от Сърбия веселиха населението през тези два дни.**

**20. От 01.09.2019г. до 04.09.2019г. самодейци участваха в V фестивал на любителското фолклорно изкуство ,, На мегдана в Албена’’.**

**21. Самодейци при читалището изнесоха кратка програма по случай 30 годишнината на патронажа.**

**22. Трансгранично сътрудничество между България и Сърбия. На 12.10.2019г. посещение в гр. Зайчар и посещение в Гъмзиград на крепостта Ромуляна. Среща с наши приятели от с. Велики Извор , общ. Зайчар.**

**23 . 90 години от рождението на Йордан Радичков – витрина и кът в библиотеката с негови произведения.**

**24. 01.11.2019г. Ден на народните будители - изложба.**

**25. 27. 11..2019г. – ученици от 1 до 4 клас посетиха библиотеката във връзка със смъртта на легендата на българския филм и театър Стефан Данаилов и прожектиране на филма ,, На всеки километър’’ донесла му слава и специална награда на журито, през 1975г. е заслужил артист , а през 1983 народен артист.**

**26. Самодейци при читалището представиха програма по покана на пенсионерските клубове във селото.**

**27. В читалищната библиотека през 2019г. постъпиха дарения 283 бр. книги от ИК,, Персей’’, РБ ,, Гео Милев’’ , Смоляновци, Община Монтана. Беше спечелен и проект към Министерството на културата ,, Българските библиотеки – съвременни центрове за четене и информираност – 2019’’’на стойност 1200,00 лева. Те бяха заведени от библиотекаря и поставени на стелажите за да се ползват от читатели.**

**28. От 9 до 13 декември 2019 година се провежда Национална седмица на четенето. Учениците от 1-4 клас посетиха библиотеката към читалище "Народна просвета - 1908". Разгледаха предлаганата детска литература. По-големите ученици имат читателски карти и си взеха книги за прочит а тези които нямат читателски карти се регистрираха като нови читатели.**

**29. На 19.12. 2019г. Секретаря и библиотекаря ще посетят ДГ „ Приказен свят” в ролите на Дядо Коледа и Снежанка .**

**30. На 20.12.2019г. се организира традиционното Новогодишно тържество със всички дали своя принос за читалищното дело – включващо, вечеря, томбола и музика.**

**31. На 25.12.2019г., Снежанка и Дядо Коледа ще раздадат подаръци по домовете на послушните деца.**

 **В заключение , от името на ЧН благодаря на всички дарители на фестивала – 24 физически и юридически лица , на всички дарители на книги, костюми и предметни награди, както и на онези които помогнаха с труда , инициативата и знанията си на Трети международен фолклорен фестивал „ Ехо от Стовци „ проведен на 17 и 18 август 2019 година.**

 **Благодарност и за всички състави, колеги и журналисти които отразиха събитието през двата фестивални дни.**

**Надяваме се, че през 2020г. НЧ,, Народна просвета-1908’’**

**активно ще участва в обществения и културния живот на селото, страната и чужбина, за да издигнем ролята на читалището на по- висок пиедестал. За това обаче са нужни и Вашите конструктивни позиции и помощ, такава каквато видяхме през изтеклите три години.**

 Председател:................

 / Б. Иванов/